ISIGIDIMI SAMAXOSA, APRIL 1, 1885. 29

nokuti ke beshukumile banyombole, bangemi. Kodwa ukuba bate aba babarolayo—(izwi ndingalitandi ke betu) —bagaxaza, bakauleza, abantu bayakusala le emva, bangabi luncedo nto kubo. Ukuba ke bango Tand’-Uhlanga benene, lengozi mabayilumkele. Isenzo sabo sesona soyicofa eyona ndawo bajonge kuyo ize kanjalo icofe kwanobulumko babo.

Kuseko nenye ingozi, yile yokuti indawo ekufunzelwe kuyo ibe nesikaba esipezulu kangaka. Akuko nto ingati ukufunyanwa kwayo ibuqwe. Abasayi kuti abantu beli lizwe bafumane ukuqubela pambili, emfundweni, kwinto zaselizwini, kwezentlalo, kwezolaulo, kwezeziqu zabo ngabanye, nezibatunge bonke, bazifumane ngaxanye, bona bangaxelisi abantu bamanye amazwe naboukuzifumana kwabo. Umntu lo yinto eke ipumele nto ’nye kuqala. Kanjalo ikwako ingozi ekutini kanti kunyulwa ezona nto zingayi kusiza, kuba zingapicotwanga ukukangelwa, zize ke ngoko zipetshwe. Eyona migudu iyiyo kwinto ezifunwa ludodana oluntsundu Iwale Koloni yiyipina? Ngomnye na ke lo? Soke sicapule kwi *Cape Mercury* ka January 27, lendawo iti:—‘Abantsundu abati bafundisiwe, bekanyiselwe ngokwase bu Kristwini, bamelwe lityala elikulu. Baninzi bade bagqita kubo abalibele zizililo zokuti abamkeleki kwabamhlope kuba bentsundu, kanti babuyeka utywala base Mbo, kanjalo ababungenanga nobo Mlungu. Kunjalo nje lonke eloxesha nango umsebenzi uhleli ute filikihli eminyango yabo, ekufuneka bewenzile kupela, umsebenzi wokunyusela amakowabo, kweso siganga nabo bakuso. Ukuba abadange lomfanelo bayenze, esosizwe sakowabo umasitshabalale, baze ke bona bangapumeli kulo mabongo abo ba- wenze ngobutyamfele, bequtywe nali'ratshi lobuzwe.’

“ Gxebe oludodana Iwetu lujonge kupela kwindawo zolaulo na, ezalata izikundla, namandla, ukwalatela ezoncwana zifundileyo zimbalwa, ukuze uninzi olungafundanga lumane luyeyezela, lubonela ukuzuka kwabanye "abantu? Mabati abo bangenwe yindawo yokuvuselela amawabo, bacube ezona ndawo zingabaqubela pambili bonke. Kungenjalo lonke eloteko liyakutshaba.

“ Make kaloku sibonise inxenye yendawo ezizona zingaveza okulungileyo, zize nezo ngozi zipetshwe kwinto enkulu kangaka elilungelo laba Ntsundu kolu dushe sibe siteta ngalo. Kuqala make sikangele ukuba imbangi ebange oludushe yintonina. Lombangi ngumsebenzi waba *Fundisi.* Kufundiswe abantsundu, baqeqeshwa ukuba ba- nxamele pambili, bapakanyiselwa kwisiganga sokuba kube nokwenzeka ukunxameia pambili, ngaba fundisi. Lonto ayenziwanga Rulumente, kunjalo nje abazange bazenzela e Africa apa, nje ngase India apo bacinga ukwenjenjalo. Akuko na Ntlanganiso yale Koloni eke yenza into enjalo- Anditsho ukuti abo abananto bake bancedisa ngayo. Kodwa wona umtwalo apo ubunzima bawo bukona, nabantu nomsebenzi, nemali yonke lonto ibe yimigudu yaba Fundisi ekungekute ukuba ibingabangako, Iwaba noludushe belungenakwenzeka, akuko nobe yakuba nokupupa ngalo kuyo leminyaka ilikulu sihamba kuyo. Abantsundu base Africa le sikuyo yonk’into abanayo bayizuze ngenxa yabafundisi abapakati kwabo. Kwaye ke kunjalo nje, abona bantu bapukelweyo, ngabo kanye benza oludushe lukoyo. Akutshiwo ukutiwa indlela, nendawo abavelise zona abafundisi zingeketwe madlala, kanjalo kungatshiwo nokutiwa umsebenzi osewenziwe kade ngabafundisi uqulunqekile kwe tu. Kodwa, maungalityalwa, maukunjulwe. Yeyona nto ke ngoko ibifanele ukulunyukelwa kunene, ikangelwe ngengqondo, nomoya wokutand’uhlanga, nangohlobo Iwezinto zaselulaulweni ukuba ingavelisi kubahlula abantsundu, abakokele abanye, kwanabalandelayo kubafundisi. Lento ifanele ukulunyukelwa inxa zombini, ngecala labafundisi dekube ngakumbi ngecala labantsundu. Ukuba abafundisi bebeyilela ekukwelwe ngayo ngabantsundu, mabangati ke bayikabe bayilahle. Abakafiki pezulu eku- peleni kwayo lolela okwangoku.

“ Eyona nqubelo pambili iyelungileyo yengagaxaziyo. Kulaponje make ndityebise njekodwa ngokuti i Greece (elama Grike ke elo) yati ukuze ibe yiyo nje kwayitabata iminyaka emakulu matandatu, 600; i Rome, amakulu osixenxe anamashumi mahlanu eminyaka, 750; i Britain (elama Ngesi ke elo) iwaka linye linamakulu mane eminyaka, 1,400, ukuze zifikelele obu bukulu zinabo, kuba i Kaffirland ayingeze ibe yinto ezaziyiyo ezondawo, kanjalo ayinakuba yinto eziyiyo ngoku. Andikatalele kuvelisa magama anewonga, noko kodwa ndokwenza oko ndibe ndifuna kwa ukutyebisa lendawo. Anjengo—Milton, Shakspere, Bacon, Lincoln, Garfield, Gladstone—lomawonga ke afunyanwa ngeminyaka emini- nzi yokusebenza nzima, enamandla engqondo into aqale ngayo. Kuba imihla yo Milton aba Ntsundu no Gladstone aba Ntsundu ayikabikb okwangoku. Yona lendawo yoku- zilinganisela nalo magama ingalahlekisa. Kodwa yona lendawo iyinqobo eyinene, yokuba ubundwaluto obu asinto ifumane ifunyawe ngokwenza umtsi, nokuba ngumntu omnye, nokuba sisizwe. Imbongi le iteta yona ngokuti kwenjiwanje ukufikelelwa:—

“ Ngokubeka izito ngakumbi nakumbi, Kwezi nduli zibu nkungu ezeletw’ ixesha.”

“ Izulu asinto ifikwa nga munye umtsi, Kodwa senza ilela esinyuka ngayo Emhlabeni, siye esibakabakeni, Sikwele ’de sizungule incopo zayo.

“ Sinyuka ngezinto esinyatele kuzo, Ngentw’ esizoyise ngokulunga, nenzuzo, Sitotywe liratshi, ufile nomnqweno, Ze shwaka nezimbi siqubisana nazo.”

“ Iqaji Iona ukuyiteta kwalo lento liti—“ Nkwenkwe yam bambalwa abangayiqalela pakati ilela ukuyikwela, ze baye kufika pezulu, umhlaumbi wena nam asingabo abelo nani.” U Mcasi-nkohlakalo yena wenjenje ukuyiteta kwake— “Ukuba ufuna ukuya kuti gqi pezulu-, qala kwapantsi kanye. Ukuba ufuna ukuqanana, kaukwazi kuqala ukuse- benza ngezandla,”—oku kukuti okudelekileyo. Ezindawo ke zenjiwanje zibekiswa kwabamhlope, ke akumatanda ukuba, abantsundu abantu zimandundu ngakumbi kubo izinto abafanele ukuzoyisa kunaba mhlope.

“ Kunceda ntonina ukuyikanyela londawo? Ukuba aba Ntsundu bayakuze babe yinto eluncedo kweli Komkulu lama-Ngesi nakuyo le Koloni—abanakuze babe ngabantu abazimeleyo, bebengafanele nokuyinxamela londawo, kufu- neka besekelwe ngoseko olubanzi, olwendeleyo. Kufuneka kwenziwe umsebenzi womonde, wobulumko, ngapandle kokuqwatyelwa izandla. Siyatemba ukuba esi sizukulwana sikoyo sododana singayenza inxalenye yalo msebenzi. Ufuna abantu abawulingeneyo, betenjwa nazihlobo zabo ukuba okunene banjalo. Ke inxenye yezinto kungatshiwo ukutiwa zizinene.

“ Lendawo inkulu kangaka ayikufunyanwa okunye iqutyelwe pambili, ngokuti ukuqutywa kwayo ngawo xa ati enziwa liratshi lobuzwe, ibekiswe kwicala lemfundo epakamileyo, nefileyo, okunye ibekiswe kwicala lokufumana umsebenzi Komkulu, e Palamente, nokuba kuse Ofisini ya Komkulu, nokuba bubu Mantyi. Ingani nase India londawo yatandatyuzelwa kwa ngamapepa awo, ukuti indawo ezinjalo seziwafanele. Ke i South Africa isemva le kune India.

“ Esi isizukulwana saba Ntsundu asiyi kuti gqi pezulu. Kodwa ke esi sizukulwana sokwenza na esinako, ukuze siti esizayo sibe nako sona? Siyavumana ukuseka isiseko? Siyavuma na ukuzincamela kanye? Siyavuma na ukusebenza bugungu, pandle kwentswahla, pandle kokubongwa? Ukusebenza ukuze kubongwe abanye, ukuhlwayela ukuze kuvune abanye? Sibuza sikatele, ukubuza udodana ukuti lunawo na umonde, ukuzincamela kulomsebenzi umelwe kukwenziwa Okanye sel’ exolele ukuba kutshabe ilungelo lumakowabo na, lexa elizayo, xa Iona luzizuzele igama, nokuba yimalana, lube ngondaba mlonyeni ke ngezondawo